CELEX: 52018PC0533
Language: da
Date: 2018-07-16
Title: Forslag til RÅDETS FORORDNING om ændring af forordning (EU) nr. 1370/2013 om foranstaltninger til fastsættelse af støtte og restitutioner i forbindelse med den fælles markedsordning for landbrugsprodukter for så vidt angår den kvantitative begrænsning for opkøb af skummetmælkspulver

EUROPA-KOMMISSIONEN
            Bruxelles, den 16.7.2018
            COM(2018) 533 final
            2018/0286(NLE)
            Forslag til
            RÅDETS FORORDNING
            om ændring af forordning (EU) nr. 1370/2013 om foranstaltninger til fastsættelse af støtte og restitutioner i forbindelse med den fælles markedsordning for landbrugsprodukter for så vidt angår den kvantitative begrænsning for opkøb af skummetmælkspulver
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  I Rådets forordning (EU) nr. 1370/2013 fastsættes et loft på 109 000 ton, under hvilket skummetmælkspulver i den offentlige interventionsperiode (1. marts til 30. september) skal opkøbes til en fast pris (169,8 EUR/100 kg). Efter at loftet er nået, fortsætter den offentlige intervention inden for rammerne af en udbudsprocedure, indtil udgangen af interventionsperioden.
               
               
                  I lyset af det langvarige misforhold mellem priserne på mælkefedt og priserne på protein blev dette loft i 2018 sat til nul for at undgå, at der blev gennemført offentlig intervention for skummetmælkspulver til en fast pris i tilfælde, hvor der ikke findes en markedsrelateret begrundelse (f.eks. mens priserne på smør og producentpriserne på mælk var relativt høje).
               
               
                  I 2018 gennemføres den offentlige intervention derfor via en udbudsprocedure. Kommissionen træffer ved afstemning i Komitéen for den Fælles Markedsordning for Landbrugsprodukter fra tilfælde til tilfælde beslutning om, hvilke mængder der skal opkøbes og til hvilke priser.
               
               
                  I 2018 har markedspriserne for skummetmælkspulver i EU gennemsnitligt ligget ca. 19 % under og smørpriserne 117 % over niveauet for offentlig intervention. Forskellen mellem protein- og fedtpriserne er større end nogensinde. Forskellen mellem priserne på smør og priserne på skummetmælkspulver er i 2017-2018 tre gange så stor, som den var i perioden 2007-2016. Samtidig har den afregningspris for rå mælk, som betales til landbrugerne, gennemsnitligt ligget over 34 c/kg (højere end gennemsnittet for de seneste 5 år).
               
               
                  Den fastlagte procedure har gjort det muligt at undgå uberettiget opkøb af 109 000 ton skummetmælkspulver (som ville have hobet sig op ud over de eksisterende lagerbeholdninger).
               
               
                  Da markedsforholdene ikke har ændret sig væsentligt og erfaringerne høstet i 2018 viser, at tilgangen er korrekt, bør tiltaget gentages og loftet sættes til nul i 2019.
               
               
                  For at sikre at markedsoperatørerne rettidigt kan blive informeret før begyndelsen af den efterfølgende interventionsperiode, bør denne forordning træde i kraft dagen efter offentliggørelsen.
               
            
            
               •Sammenhæng med de gældende regler på samme område
            
            
               
                  Dette forslag er i overensstemmelse med ånden i den fælles markedsordning for landbrugsprodukter, der tager sigte på at stabilisere markederne og sikre landbrugsbefolkningen en rimelig levestandard.
               
               
                  Forslaget er i overensstemmelse med artikel 43, stk. 3, i traktaten om Den Europæiske Unions funktionsmåde, i henhold til hvilken Rådet på forslag af Kommissionen vedtager foranstaltninger vedrørende fastsættelse af priser, afgifter, støtte og kvantitative begrænsninger samt vedrørende fastsættelse og fordeling af fiskerimuligheder.
               
            
            
               •Sammenhæng med Unionens politik på andre områder
            
            
               
                  Ikke relevant.
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  Artikel 43, stk. 3, i traktaten om Den Europæiske Unions funktionsmåde.
               
            
            
               •Nærhedsprincippet (for områder, der ikke er omfattet af enekompetence) 
            
         
         
            
               
                  Forslaget hører under EU's og medlemsstaternes delte kompetence og er i overensstemmelse med nærhedsprincippet.
               
            
            
               •Proportionalitetsprincippet
            
            
               
                  Forslaget er i overensstemmelse med proportionalitetsprincippet.
               
            
            
               •Valg af retsakt
            
            
               
                  Ikke relevant.
               
            
            
               3.RESULTATERNE AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               
                  Ikke relevant.
               
            
            
               •Høringer af interesserede parter
            
            
               
                  Ikke relevant.
               
            
            
               •Indhentning og brug af ekspertbistand
            
            
               
                  Ikke relevant.
               
            
            
               •Konsekvensanalyse
            
            
               
                  Ikke relevant.
               
            
            
               •Målrettet regulering og forenkling
            
            
               
                  Ikke relevant.
               
            
            
               •Grundlæggende rettigheder
            
            
               
                  Ikke relevant.
               
            
            
               4.VIRKNINGER FOR BUDGETTET
            
            
               
                  Omfanget af de finansielle virkninger afhænger af de mængder/priser på skummetmælkspulver, der tilbydes, og de mængder/priser, der accepteres, i perioden marts-september 2019, hvilket afhænger af udviklingen på markedet for skummetmælkspulver.
               
            
         
         
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
            
               
                  Ikke relevant.
               
            
            
               •Forklarende dokumenter (for direktiver)
            
            
               
                  Ikke relevant.
               
            
            
               •Nærmere redegørelse for de enkelte bestemmelser i forslaget
            
            
               
                  Ikke relevant.
               
            
            
               2018/0286 (NLE)
            
            
               Forslag til
            
            
               RÅDETS FORORDNING
            
            
               om ændring af forordning (EU) nr. 1370/2013 om foranstaltninger til fastsættelse af støtte og restitutioner i forbindelse med den fælles markedsordning for landbrugsprodukter for så vidt angår den kvantitative begrænsning for opkøb af skummetmælkspulver
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43, stk. 3,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)I artikel 3 i Rådets forordning (EU) nr. 1370/2013
                  1
                fastsættes der en kvantitativ begrænsning for opkøb af skummetmælkspulver til den faste pris, der er omhandlet i artikel 2 i nævnte forordning. Når denne kvantitative begrænsning er nået, foretages opkøb gennem en udbudsprocedure for at fastsætte maksimumsopkøbsprisen.
            
            
               (2)Forordning (EU) nr. 1370/2013 blev ændret ved Rådets forordning (EU) 2018/147
                  2
               , idet den kvantitative begrænsning for opkøb af skummetmælkspulver til fast pris for 2018 blev fastsat til nul. Dette blev gjort for at undgå, at skummetmælkspulver opkøbes til en fast pris i en situation, hvor det ikke er foreneligt med målene med sikkerhedsnettet.
            
            
               (3)Sektoren for mælk og mejeriprodukter oplever stadig et misforhold mellem priserne på mælkefedt og priserne på protein. I 2018 har markedspriserne for skummetmælkspulver i EU gennemsnitligt ligget under niveauet for offentlig intervention, mens smørpriserne ligger på mere end det dobbelte af niveauet for offentlig intervention.
            
            
               (4)Den afregningspris for rå mælk, som blev betalt til landbrugerne i 2018, ligger på et niveau, der trods de relativt lave priser for mælkeprotein gør mælkeproduktion rentabel på grund af den nuværende store efterspørgsel efter smør og ost. Anvendelsen af offentlig intervention i 2018 inden for rammerne af en udbudsprocedure har ikke forhindret, at råmælkspriserne er forblevet på dette niveau.
            
            
               (5)De grundlæggende vilkår på markedet for mælk og mejeriprodukter hvad angår udbud, efterspørgsel og prisudvikling forventes ikke at ændre sig væsentligt i 2019, navnlig hvad angår misforholdet mellem priserne på mælkefedt og priserne på protein. For 2019 bør den kvantitative begrænsning for opkøb af skummetmælkspulver til fast pris derfor fastsættes til nul.
            
         
         
            
               (6)Forordning (EU) nr. 1370/2013 bør derfor ændres.
            
            
               (7)For at sikre at den midlertidige foranstaltning i henhold til denne forordning har en umiddelbar virkning på markedet, og at markedsoperatørerne rettidigt kan informeres herom før begyndelsen af den efterfølgende interventionsperiode, bør denne forordning træde i kraft dagen efter offentliggørelsen —
            
            
               VEDTAGET DENNE FORORDNING:
            
            
               Artikel 1
            
            
               I artikel 3, stk. 1 i forordning (EU) nr. 1370/2013 tilføjes følgende som fjerde afsnit:
            
            
               "Uanset første afsnit fastsættes den kvantitative begrænsning for opkøb af skummetmælkspulver til en fast pris i 2019 til 0 ton."
            
            
               Artikel 2
            
            
               Denne forordning træder i kraft dagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
            
               
            
               FINANSIERINGSOVERSIGT
            
            
                     
                        FINANSIERINGSOVERSIGT
                     
                  
                  
                     
                        FS/18/CM/pl Ares (2018)3208595
                     
                  
               
                     
                  
                  
                     
                        6.142.2018.1
                     
                     
                        agri.ddg3.g.3(2018)3370117
                     
                  
               
                     
                  
                  
                     
                        DATO: 1.6.2018
                     
                     
                  
               
                     
                        1.
                     
                  
                  
                     
                        BUDGETPOST:
                     
                     
                        Se budgetoverslag nedenfor.
                     
                     
                     
                     
                        05 02 12 02 (Oplagringsforanstaltninger for skummetmælkspulver)
                     
                     
                  
                  
                     
                        BEVILLINGER:
                     
                     
                     
                     
                     
                        B2018 12 mio. EUR 
                     
                     
                        DB2019 9 mio. EUR
                     
                  
               
                     
                        2.
                     
                  
                  
                     
                        FORANSTALTNINGENS BETEGNELSE:
                     
                     
                     
                        Rådets forordning om ændring af forordning (EU) nr. 1370/2013 om foranstaltninger til fastsættelse af støtte og restitutioner i forbindelse med den fælles markedsordning for landbrugsprodukter for så vidt angår den kvantitative begrænsning for opkøb af skummetmælkspulver
                     
                  
               
                     
                        3.
                     
                  
                  
                     
                        RETSGRUNDLAG:
                     
                     
                     
                        Artikel 43, stk. 3, i traktaten om Den Europæiske Unions funktionsmåde.
                     
                  
               
                     
                        4.
                     
                  
                  
                     
                        FORANSTALTNINGENS FORMÅL:
                     
                     
                        undgå at skummetmælkspulver opkøbes til en fast pris i en situation, hvor det ikke er nødvendigt for at opnå målene med sikkerhedsnettet på grund af høje priser på andre mejeriprodukter. Offentlig intervention for skummetmælkspulver bør ske inden for rammerne af en udbudsprocedure.
                     
                  
               
                     
                        5.
                     
                  
                  
                     
                        FINANSIELLE VIRKNINGER
                     
                  
                  
                     
                        REGNSKABSÅR
                     
                     
                        2018
                        
                           (mio. EUR)
                     
                  
                  
                     
                        REGNSKABSÅR
                     
                     
                        2019
                     
                     
                        (mio. EUR)
                     
                  
                  
                     
                        REGNSKABSÅR
                     
                     
                        2020
                     
                     
                        (mio. EUR)
                     
                  
               
                     
                        5.0
                     
                  
                  
                     
                        UDGIFTER, SOM AFHOLDES
                     
                     
                        -
                              OVER EU-BUDGETTET
                           (RESTITUTIONER/INTERVENTIONER)
                     
                     
                        -
                              OVER NATIONALE BUDGETTER
                     
                     
                        -
                              AF ANDRE
                     
                  
                  
                     
                     
                        -
                     
                  
                  
                     
                     
                        p.m.
                     
                  
                  
                     
                     
                        p.m.
                     
                  
               
                     
                        5.2
                     
                  
                  
                     
                        BEREGNINGSMÅDE:
                     
                     
                        Se bemærkninger
                     
                  
               
                     
                        6.0
                     
                  
                  
                     
                        ER FINANSIERING MULIG OVER DE BEVILLINGER, DER PÅ DET LØBENDE BUDGET ER OPFØRT UNDER DET RELEVANTE KAPITEL?
                     
                  
                  
                     
                        ikke relevant
                     
                  
               
                     
                        6.1
                     
                  
                  
                     
                        ER FINANSIERING MULIG VED OVERFØRSEL MELLEM KAPITLER PÅ LØBENDE BUDGET?
                     
                  
                  
                     
                        Nej
                     
                  
               
                     
                        6.2
                     
                  
                  
                     
                        ER ET TILLÆGSBUDGET NØDVENDIGT?
                     
                  
                  
                     
                        Nej
                     
                  
               
                     
                        6.3
                     
                  
                  
                     
                        BEVILLINGER TIL OPFØRELSE PÅ KOMMENDE BUDGETTER?
                     
                  
                  
                     
                        Se bemærkning
                     
                  
               
                     
                        BEMÆRKNINGER:
                     
                     
                     
                        Omfanget af de finansielle virkninger afhænger af de mængder/priser på skummetmælkspulver, der tilbydes, og de mængder/priser, der accepteres, i perioden marts-september 2019. Der er ikke planlagt nye interventionsopkøb af skummetmælkspulver i budgetforslaget for 2019.
                     
                  
               
         
         
            
                  
                     (1)
                  
                        Rådets forordning (EU) nr. 1370/2013 af 16. december 2013 om foranstaltninger til fastsættelse af støtte og restitutioner i forbindelse med den fælles markedsordning for landbrugsprodukter (EUT L 346 af 20.12.2013, s. 12).
               
               
                  
                     (2)
                  
                        Rådets forordning (EU) 2018/147 af 29. januar 2018 om ændring af forordning (EU) nr. 1370/2013, for så vidt angår den kvantitative begrænsning for opkøb af skummetmælkspulver (EUT L 26 af 31.1.2018, s. 6).